钦定古今图书集成/明伦汇编/氏族典/第531卷 > 郭嘉
## 钦定古今图书集成/明伦汇编/氏族典/第531卷 > 郭嘉

按《元史郭嘉传》：“嘉字元礼，濮阳人。祖昂，父惠，俱以战
功显。嘉慷慨有大志，由国子生登泰定三年进士第，
授彰德路林州判官，累迁翰林国史院编修官，除广
东道宣慰使司都元帅府经历。未几，入为京畿漕运
使司副使，寻拜监察御史。会方择守令绥靖辽东，乃
授嘉广宁路总管，兼诸奥鲁劝农防御。十八年，寇陷”
上京，嘉闻之，躬率义兵出御。既而辽阳陷，贼势日炽，
孤城无援，嘉因竭家所有衣服财物犒义士，以励其
勇敢。顷之，贼至，围城互数十里，嘉遂开西门逐之，贼
大至，力战以死。事闻，赠崇化宣力效忠功臣、资善大
夫、河南江北等处行省左丞、上护军，封太原郡公，谥
“忠烈